En praktisk ortografi har blitt utvikla av Miller og Anyawire. Den er i brede trekk lik ortografien til nabospråk som iraqw og sandawe. Apostrofen, som er framtredende i transkripsjoner i antropologisk litteratur, men skaper leseferdighetsproblemer, har blitt droppa (med unntak av i swahililånet «ng'» for ): Glottal plosiv indikeres av vokalsekvenser (for eksempel skrives <bee>, som i <Hazabee> «Hadzaene»), og ejektiver og glottaliserte klikk med geminasjon (fordobling), med unntak av <dl> for . Ejektivene er basert på stemte konsonanter (<bb>, <zz>, <jj>, <dl>, <gg>, <ggw>), siden disse ellers bare fins i lånord og derfor er uvanlige. <tc> og <tch> er som i sandawe, <sl> er som i iraqw. (Dette kommer egentlig fra fransk.) Nasaliserte vokaler er <an> <en>, <in> og <un>. Lange vokaler skrives <â> eller <aha>, siden de vanligvis kommer fra en utelatt ; på samme måte skrives vokalsekvenser med en <h> (eller <y> eller <w>) i mellom, siden to vokaler etter hverandre indikerer glottal plosiv. En tonisk stavelse kan skrives med akutt aksent <á>, men markeres vanligvis ikke.